‘બિગ બૉસ’ની નવમી સીઝન અને ‘ક્યા કૂલ હૈં હમ ૩’માં જોવા મળેલી મંદના કરીમીએ તેના બૉયફ્રેન્ડ બિઝનેસમૅન ગૌરવ ગુપ્તા સાથે સગાઈ કરી લીધી છે. મંદનાએ ફોટો-શૅરિંગ વેબસાઇટ ઇન્સ્ટાગ્રામ પર તેનો ગૌરવ સાથે ફોટો શૅર કર્યો હતો, જેમાં તેની ડાયમન્ડની રિંગ પણ દેખાઈ રહી છે. મંદના અને ગૌરવ છેલ્લાં બે વર્ષથી રિલેશનશિપમાં હતાં. ગઈ કાલે તેમની ઍનિવર્સરી હોવાથી ગૌરવે રવિવારે મધરાત બાદ એક હોટેલમાં મંદનાને પ્રપોઝ કર્યું હતું અને તેણે હા પાડી હતી. મંદનાએ ફોટો શૅર કરી કૅપ્શન આપી હતી કે ‘આજે ખાસ દિવસ હોવાથી હું તને (ગૌરવ) એ કહેવા માગું છું કે છેલ્લાં બે વર્ષથી મેં તને બહુ પરેશાન કર્યો છે અને ભવિષ્યમાં વધુ પરેશાન થવા માટે તૈયાર રહેજે. હૅપી ઍનિવર્સરી.’